CELEX: 62007CA0350
Language: el
Date: 2009-03-05 00:00:00
Title: Υπόθεση C-350/07: Απόφαση του Δικαστηρίου (τρίτο τμήμα), της 5ης Μαρτίου 2009 , [αίτηση του Sächsisches Landessozialgericht (Γερμανία) για την έκδοση προδικαστικής αποφάσεως] — Kattner Stahlbau GmbH κατά Maschinenbau- und Metall- Berufsgenossenschaft (Ανταγωνισμός — Άρθρα 81 ΕΚ, 82 ΕΚ και 86 ΕΚ — Υποχρεωτική υπαγωγή σε ασφαλιστικό φορέα όσον αφορά την ασφάλιση κατά των εργατικών ατυχημάτων και των επαγγελματικών ασθενειών — Έννοια του όρου επιχείρηση — Κατάχρηση δεσπόζουσας θέσεως — Ελεύθερη παροχή υπηρεσιών — Άρθρα 49 ΕΚ και 50 ΕΚ — Περιορισμός — Δικαιολόγηση — Κίνδυνος σοβαρής διαταράξεως της οικονομικής ισορροπίας του συστήματος κοινωνικής ασφαλίσεως)

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/5
            
         Απόφαση του Δικαστηρίου (τρίτο τμήμα) της 5ης Μαρτίου 2009 [αίτηση του Sächsisches Landessozialgericht (Γερμανία) για την έκδοση προδικαστικής αποφάσεως] — Kattner Stahlbau GmbH κατά Maschinenbau- und Metall- Berufsgenossenschaft
   (Υπόθεση C-350/07) (1)
   
   (Ανταγωνισμός - Άρθρα 81 ΕΚ, 82 ΕΚ και 86 ΕΚ - Υποχρεωτική υπαγωγή σε ασφαλιστικό φορέα όσον αφορά την ασφάλιση κατά των εργατικών ατυχημάτων και των επαγγελματικών ασθενειών - Έννοια του όρου “επιχείρηση” - Κατάχρηση δεσπόζουσας θέσεως - Ελεύθερη παροχή υπηρεσιών - Άρθρα 49 ΕΚ και 50 ΕΚ - Περιορισμός - Δικαιολόγηση - Κίνδυνος σοβαρής διαταράξεως της οικονομικής ισορροπίας του συστήματος κοινωνικής ασφαλίσεως)
   2009/C 102/07
   Γλώσσα διαδικασίας: η γερμανική
   
      Αιτούν δικαστήριο
   
   Sächsisches Landessozialgericht
   
      Διάδικοι στην υπόθεση της κύριας δίκης
   
   Kattner Stahlbau GmbH
   
      κατά
   
   Maschinenbau- und Metall- Berufsgenossenschaft
   
      Αντικείμενο
   
   Αίτηση εκδόσεως προδικαστικής αποφάσεως — Sächsisches Landessozialgericht –Ερμηνεία των άρθρων 81 ΕΚ και 82 ΕΚ, καθώς και άλλων διατάξεων του κοινοτικού δικαίου — Εθνική ρύθμιση, βάσει της οποίας θεσπίζεται σύστημα υποχρεωτικής ασφαλίσεως κατά των εργατικών ατυχημάτων και των επαγγελματικών ασθενειών, στο οποίο εντάσσονται διάφορα ασφαλιστικά ταμεία αρμόδια για την πρόληψη των εργατικών ατυχημάτων (Berufsgenossenschaft) και το οποίο επιβάλλει στις επιχειρήσεις την υποχρεωτική υπαγωγή στο κατά τόπο και καθ’ ύλη αρμόδιο ασφαλιστικό ταμείο — Χαρακτηρισμός ως «επιχειρήσεων», κατά την έννοια των άρθρων 81 ΕΚ και 82 ΕΚ, των αρμοδίων για την πρόληψη των εργατικών ατυχημάτων ασφαλιστικών ταμείων τα οποία έχουν τη δυνατότητα να καθορίζουν αυτοτελώς το ύψος των εισφορών, ενώ η εθνική νομοθεσία δεν καθορίζει ανώτατο όριο
   
      Διατακτικό
   
   
               1)
            
            
               Τα άρθρα 81 ΕΚ και 82 ΕΚ πρέπει να ερμηνευθούν υπό την έννοια ότι φορέας, όπως το επίμαχο στην κύρια δίκη ασφαλιστικό ταμείο, στο οποίο υπάγονται υποχρεωτικώς όσον αφορά την ασφάλιση κατά των εργατικών ατυχημάτων και των επαγγελματικών ασθενειών οι επιχειρήσεις που ασκούν δραστηριότητες σε συγκεκριμένο κλάδο και εντός συγκεκριμένης γεωγραφικής περιφέρειας, δεν αποτελεί επιχείρηση κατά την έννοια των διατάξεων αυτών, αλλά επιτελεί αποστολή αποκλειστικά κοινωνικού χαρακτήρα, εφόσον ο φορέας αυτός λειτουργεί στο πλαίσιο συστήματος που εφαρμόζει την αρχή της αλληλεγγύης και υπόκειται στην εποπτεία του Δημοσίου, στοιχεία των οποίων η διακρίβωση εναπόκειται στο αιτούν δικαστήριο.
            
         
               2)
            
            
               Τα άρθρα 49 ΕΚ και 50 ΕΚ πρέπει να ερμηνευθούν υπό την έννοια ότι δεν απαγορεύουν εθνική ρύθμιση όπως η επίμαχη στην κύρια δίκη, η οποία προβλέπει ότι οι επιχειρήσεις που ασκούν δραστηριότητες σε συγκεκριμένο κλάδο και εντός συγκεκριμένης γεωγραφικής περιφέρειας υποχρεούνται να υπαχθούν σε φορέα όπως το ασφαλιστικό ταμείο της υποθέσεως της κύριας δίκης, υπό την προϋπόθεση ότι το σύστημα αυτό δεν υπερβαίνει τα αναγκαία όρια για την επίτευξη του σκοπού της διασφαλίσεως της οικονομικής ισορροπίας του οικείου κλάδου κοινωνικής ασφαλίσεως, στοιχείο του οποίου η διακρίβωση εναπόκειται στο αιτούν δικαστήριο.
            
         
      (1)  ΕΕ C 269 της 10.11.2007.